OpenLLM-France/wikimedia huggingface dataset:
# Curtina

Curtina és una petita localitat de l'Uruguai.

## Geografia

Es troba al centre del departament de Tacuarembó, a pocs quilòmetres del límit amb Paysandú. S'ubica al sud de la capital departamental, amb la qual està connectada mitjançant la ruta 5. La distància a la ciutat de Montevideo és de 336 quilòmetres.

## Població

Curtina té una població de 1.029 habitants, segons les dades del cens del 2004.

## Referències

* ↑ Dades estadístiques de l'Institut Nacional d'Estadística de l'Uruguai Arxivat 2009-11-14 a Wayback Machine. (castellà)

## Enllaços externs

* Mapa de Curtina PDF
# Front d'Alliberament Bru de Mizoram

El Front d'Alliberament Bru de Mizoram (Bru Liberation Front of Mizoram, BLFM) és una organització armada dels bru formada el 1997 entre els refugiats bru (reang) que havien passat a Tripura el 1996 després d'enfrontaments amb els mizos.
El 2006 es va arribar a un acord amb el govern de Mizoram pel qual 417 quadres de l'organització es rendirien al govern de Mizoram. L'acord fou comunicat pel secretari general de l'organització de refugiats Elvis Chorkhy, del Bru Displaced People's Forum (BDPF). Després de la rendició el govern repatriarà els refugiats.

## Referències

* ↑ «Bru National Liberation Front» (en anglès). [Consulta: 29 desembre 2020].

## Vegeu també

* Mizoram
# Romagné

Romagné (en bretó Rovenieg, en gal·ló Romanyaé) és un municipi francès, situat a la regió de Bretanya, al departament d'Ille i Vilaine. L'any 2006 tenia 1.921 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.077 | 1.113 | 1.311 | 1.581 | 1.591 | 1.605 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| -1995 | Gilles Le Pays du Teilleul | |
| 1995-2008 | Nicole Thanguy | UMP |
| 2008- | Pierre Gauthier | |
# Tauere

Tauere és un atol de les Tuamotu, a la Polinèsia Francesa, depenent administrativament d'Amanu, comuna associada a la comuna d'Hao. Està situat al centre i a l'est de l'arxipèlag, a 85 km al nord-oest d'Hao.

## Geografia

És un atol petit de forma quadrada, de 8 km de llarg, i una superfície total de 2 km². La llacuna interior, de 60 km², té dos passos a l'oceà. L'any 2007 tenia 7 habitants.

## Història

Va ser la desena illa que va descobrir Pedro Fernández de Quirós, el 1606, anomenant-la Dezena. El 1772 Domingo Bonechea l'anomena San Simón y Judas. Però va ser més conegut pel nom de Resolution, el nom del vaixell de James Cook que hi va arribar el 1773.

## Referències

* ↑ «Tauere». Ocean Dots, 11-07-2011. Arxivat de l'original el 23 December 2010. [Consulta: 24 maig 2019].
* ↑ Bowermaster, Jon «The Fragile Paradise That Tahiti Used to Be». The New York Times Company, 18-02-2007, p. TR8.
* ↑ Kelly, Celsus, O.F.M. La Austrialia del Espiritu Santo. The Journal of Fray Martín de Munilla O.F.M. and other documents relating to the Voyage of Pedro Fernández de Quirós to the South Sea (1605-1606) and the Franciscan Missionary Plan (1617-1627) Cambridge, 1966, p.313.
* ↑ Salmond, Anne. Aphrodite's Island. Berkeley: University of California Press, 2010, p. 241. ISBN 9780520261143.
* ↑ Mellén Blanco, Francisco «Un diario inédito sobre la presencia española en Tahití (1774-1775)» (en castellà). Revista Española del Pacífico, 2, 1992, pàg. 109–182.
# The Spanish Earth

The Spanish Earth, traduït en la seva versió en castellà com a Tierra de España, és un documental del 1937 realitzat durant la Guerra Civil espanyola a favor de la causa del govern de la Segona República Espanyola. En fou el director el neerlandès Joris Ivens i en feu la narració en la versió anglesa John Dos Passos i Ernest Hemingway.

## Enllaços externs

* https://www.youtube.com/watch?v=J64XX_7c8lg
# Faustino Rodríguez-San Pedro

Faustino Rodríguez-San Pedro y Díaz-Argüelles (Gijón, 30 de juny de 1833 - Gijón, 10 de gener de 1925) va ser un advocat i polític asturià. Va ser ministre d'Hisenda, ministre d'Estat i ministre d'Instrucció Pública i Belles Arts durant el regnat d'Alfons XIII.

## Biografia

Va cursar els estudis de Dret en la Universitat d'Oviedo, per a exercir després com advocat en aquesta mateixa ciutat i traslladar-se més tard a Madrid, on el seu despatx va assolir un gran renom. Fou elegit diputat del Partit Conservador pel districte d'Alcoi a les eleccions generals espanyoles de 1884, mentre que a les eleccions entre 1886 i 1898 obtindria escó pels districtes cubans de Pinar del Río i Guanajay. EL 1899 va passar al Senat com a senador vitalici arribant a ser-ne vicepresident.
Va ser ministre d'Hisenda entre el 25 de març i el 20 de juliol de 1903 en un gabinet Maura. Posteriorment, entre el 5 de desembre de 1903 i el 16 de desembre de 1904, va ser ministre d'Estat en un govern Fernández Villaverde, i finalment, entre el 25 de gener de 1907 i el 21 d'octubre de 1909, va ser ministre d'Instrucció Pública i Belles Arts en el conegut com a "govern llarg" de Maura.
Va ser professor de la Universitat Central de Madrid, Acadèmic de la Reial Acadèmia de Ciències Morals i Polítiques, President de la Unió Ibero-Americana durant la presidència de la qual va instaurar l'anomenat aleshores Dia de la Raça, actualment Dia de la Hispanitat. Va ser també President del Consell d'Administració dels Ferrocarrils del Nord. És besavi de l'exvicepresident del govern i de l'expresident del Fons Monetari Internacional Rodrigo Rato.

## Enllaços externs

* Biografies de polítics valencians Arxivat 2011-07-07 a Wayback Machine.
* Fitxa del Congrés dels Diputats (castellà)
* Fitxa del Senat
* Biografia a filosofia.org
Càrrecs públics :
| Precedit per: Narciso García Loygorri y Rizo | Alcalde de Madrid 1890-1891 | Succeït per: Albert Bosch i Fustegueras |
| Precedit per: Raimundo Fernández Villaverde | Ministre d'Hisenda 1903 | Succeït per: Augusto González-Besada y Mein |
| Precedit per: Manuel Mariátegui y Vinyals | Ministre d'Estat 1903 - 1904 | Succeït per: Ventura García-Sancho Ibarrondo |
| Precedit per: Amalio Gimeno y Cabañas | Ministre de Instrucció Pública i Belles Arts 1907 - 1909 | Succeït per: Antonio Barroso y Castillo |
| Premis i fites |||
| Precedit per: José de Cárdenas y Uriarte | Reial Acadèmia de Ciències Morals i Polítiques Medalla 6 1907-1925 | Succeït per: Juan Armada y Losada |
| Precedit per: Manuel García Prieto | President de la Reial Acadèmia de Jurisprudència i Legislació 1911-1912 | Succeït per: Manuel García Prieto |
# Tepuihyla

Tepuihyla és un gènere de granotes de la família dels hílids que es troba a les muntanyes de l'est i sud-est de Veneçuela, Guyana i, possiblement també, el Brasil.

## Taxonomia

* Tepuihyla aecii
* Tepuihyla celsae
* Tepuihyla edelcae
* Tepuihyla luteolabris
* Tepuihyla rodriguezi

## Referències

* IUCN (anglès)
# Fort Myers Beach

Fort Myers Beach és una població dels Estats Units a l'estat de Florida. Segons el cens del 2000 tenia 6.561 habitants.

## Demografia

Segons el cens del 2000, Fort Myers Beach tenia 6.561 habitants, 3.425 habitatges, i 2.048 famílies. La densitat de població era de 885,7 habitants/km².
Dels 3.425 habitatges en un 7,7% hi vivien nens de menys de 18 anys, en un 53,8% hi vivien parelles casades, en un 4% dones solteres, i en un 40,2% no eren unitats familiars. En el 31,7% dels habitatges hi vivien persones soles el 14,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,91 i el nombre mitjà de persones que vivien en cada família era de 2,29.
Per edats la població es repartia de la següent manera: un 7,6% tenia menys de 18 anys, un 3% entre 18 i 24, un 17,2% entre 25 i 44, un 35% de 45 a 60 i un 37,2% 65 anys o més.
L'edat mediana era de 59 anys. Per cada 100 dones de 18 o més anys hi havia 96,4 homes.
La renda mediana per habitatge era de 48.045 $ i la renda mediana per família de 62.000 $. Els homes tenien una renda mediana de 31.929 $ mentre que les dones 29.375 $. La renda per capita de la població era de 34.703 $. Entorn del 3% de les famílies i el 7,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fort Myers Beach». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 2 agost 2010].
* ↑ «Geographic Comparison Table- Fort Myers Beach». American Fact Finder. Oficina del Cens dels Estats Units, 12-01-2010.
# Tecate

Tecate (Tikati, en llengua kiliwa) és una localitat mexicana, del municipi de Tecate, a la Baixa Califòrnia. Localitat declarada en el programa turístic dels Pobles Màgics. Es localitza geogràficament entre els 116° 12′ 28″ W i els 31° 04′ 24″ N, es troba a una altitud de 20 msnm. El 2010, INEGI va registrar-hi una població total de 90,866 habitants.

## Vegeu també

* Pobles Màgics

## Enllaços externs

* Wikimapia
# Teca (biologia)

El terme teca (del grec: theke, en llatí: thecam) en sentit general es refereix a cobertura o involucre.

## En els protists

Teca en microbiologia és l'estructura externa dura a manera de closca que protegeix la cèl·lula d'alguns protista, com les diatomees i dinoflagel·lats. Pot ser orgànica o mineral. En les diatomees, la teca està composta de dues peces que encaixen com una caixa i la seva tapadora i s'anomena frústul. En els dinoflagel·lats es compon de diverses plaques. També s'anomena armadura o lorica.
Si és una conquilla interna, la denominació correcta és la de testa.

## En botànica

En botànica, la teca d'una angiosperma està formada per un grup de microesporangis adjacents que conflueixen en una zona de dehiescència.
Una típica antera és bilocular, és a dir, formada per dues teques.
Si els sacs pol·línics no són adjacents no es formarà cap teca com passa en les Lauraceae, per exemple.
La disposició de les teques d'un estam típic pot ser :
* divergent: les dues teques formen un angle agut amb el filament;
* transversal ;
* obliqua ;
* paral·lela.

## En biologia humana

La teca del fol·licle és la zona on es produeixen andrògens en les dones.
En l'embriogènesi human les cèl·lules de la teca formen un cos luti després de l'expulsió dels ovòcits secundaris.

## Notes

* ↑ (anglès) Larry Hufford, "L'origine e l'arcaica evoluzione degli stami dell'angiosperma" In: William G. D'Arcy e Richard C. Keating (editori). L'antera: forma, funció i filogènesi. Cambridge University Press, 1996.

## Enllaços externs

* (anglès) pàgina 60 de L'antera: forma, funció, filogènesi
# Tecciztecatl

Tecciztecatl (en nàhuatl: tecciztecatl: ‘habitant del cargol', tecciztli: ‘cargol i per extensió lluna’, tecatl: ‘habitant de, persona de’) En la mitologia asteca, és el déu que es va convertir en la Lluna, que va poder haver estat el Sol però va retrocedir davant la prova, i en el seu lloc Nanahuatzin es va convertir en l'astre del dia. En alguns mites, és homòleg del misteriós Tezcatlipoca, el cel nocturn, antagonista de Huitzilopochtli.
També és conegut com a Tecuciztecatl o Tecuciztecal.

## Vegeu també

* Coyolxauhqui
* Metztli o Mextli

## Notes

* ↑ El sufix -tecatl és utilitzat únicament per formar gentilicis. En realitat, el vocable Teccizteuctli significa Déu Lunar. Teuctli significa senyor, amo i déu. És normal trobar paraules on Teuc- es contreu en -Tec. Atl és un sufix nominal.

## Referències

* ↑ Bodo Spranz; María Martínez Peñaloza (Traducció) Fons de Cultura Econòmica Mèxic. Los Dioses en los Códices Mexicanos del Grupo Borgia: Una Investigación Iconográfica (en castellà), 1975. ISBN 968-16-1029-6.
* ↑ Cecilio Agustín Robelo. Biblioteca Porrúa. Impremta del Museu Nacional d'Arqueologia, Història i Etnologia. Diccionario de Mitología Nahua (en castellà), 1905, p. 483. ISBN 978-9684327955.
# Tecapa

Tecapa és un estratovolcà que es troba al centre d'El Salvador, al departament d'Usulután. El seu cim s'eleva fins als 1.593 msnm i es troba uns 20 quilòmetres a l'oest de la ciutat de San Miguel, a l'est del riu Lempa, entre els volcans de San Vicente i de San Miguel.
Dues erupcions explosives, una fa 100.000 anys i una altra fa 61.000 anys han configurat l'actual volcà. El cim presenta una caldera, on hi ha un llac de cràter, la Laguna de Alegría, envoltada per fonts termals i fumaroles i centre d'atracció turística.

## Referències

* ↑ «Global Volcanism Program | Taburete» (en anglès). [Consulta: 2 abril 2024].
* ↑ «VOGRIPA». [Consulta: 3 desembre 2022].
* ↑ «Tecapa» (en anglès). [Consulta: 3 desembre 2022].
* ↑ «Laguna de Alegría». Arxivat de l'original el 22 de abril de 2016. [Consulta: 21 abril 2012].
* ↑ CORSATUR. «4 lugares imperdibles en Alegría y sus alrededores | El Salvador» (en spanish), 14-02-2022. [Consulta: 2 abril 2024].
# Thomas Bropleh

Thomas Bropleh (Denver, 17 d'agost de 1991) és un jugador de bàsquet estatunidenc amb nacionalitat liberiana que mesura 1,96 metres i actualment juga a l'Hiopos Lleida de la Lliga ACB.

## Trajectòria

Es va graduar de la Boise State University de la National Collegiate Athletic Association i, després de no ser draftejat el 2014, va fer el salt a Europa per a jugar a les files del Finke baskets Paderborn alemany. En la següent temporada va jugar a la NBA G League, a les files del Texas Legends, per a després tornar a Europa i jugar a la secció de bàsquet del Futebol Clube do Porto.
El febrer de 2017 va abandonar l'equip portuguès per a reforçar el Club Baloncesto Breogán de la LEB Or, fins al final de la temporada 2016-17. El 10 d'agost de 2020 es va fer oficial el seu fitxatge pel Covirán Granada de la LEB Or. El 7 de juliol de 2023 va signar per una temporada pel Veltex Shizuoka japonès.

## Referències

* ↑ «L'Hiopos Lleida fitxa Bropleh per una temporada». Segre, 26-07-2024. [Consulta: 26 juliol 2024].
* ↑ «El Breo anuncia a Thomas Bropleh» (en castellà), 21-02-2017. [Consulta: 26 juliol 2024].
* ↑ «Thomas Bropleh se une Cafés Candelas» (en castellà). [Consulta: 26 juliol 2024].
* ↑ Thomas Bropleh completa la plantilla del Coviran Granada
* ↑ Gómez, Noelia. «Thomas Bropleh, el enamorado de Picasso que ahora pinta récords con Granada en ACB» (en castellà), 29-11-2022. [Consulta: 26 juliol 2024].
# Fracció egípcia

Una fracció egípcia és una suma de fraccions unitàries de denominadors diferents.
Tots els nombres racionals positius es poden escriure sota aquesta forma en un nombre infinit de maneres. Per començar l'exemple, descomponem una fracció en fraccions unitàries amb el mateix denominador,
    ${\frac {2}{5}}={\frac {1}{5}}+{\frac {1}{5}}\,$.
Ara, si s'exigeix que tots els denominadors siguin distints, com a l'Egipte antic, aquesta representació és tothora possible gràcies a la identitat
    ${\frac {1}{a}}={\frac {1}{(a+1)}}+{\frac {1}{a(a+1)}}\,$
ja coneguda el 1202 pel matemàtic de l'edat mitjana Leonardo Fibonacci.
Així, en reprendre l'exemple susdit: 2/5 = 1/5 + 1/6 + 1/30. En aplicar el mateix procediment a cadascuna de les fraccions unitàries, 2/5 es pot desenvolupar com una multitud de fraccions egipcianes.
Es pot demostrar el mateix resultat fent servir les sèries harmòniques.
Aquesta mena de sumes, emprada seriosament per expressar les fraccions a l'Egipte antic, ha continuat fins al període medieval. En la notació matemàtica moderna, les fraccions egipcianes han estat substituïdes per les fraccions comunes i la notació decimal. Nogensmenys, les fraccions egipcianes segueixen essent un objecte d'estudi en la teoria dels nombres moderna i dins la matemàtica recreativa, així com en els estudis històrics moderns de la matemàtica antiga.
# Fracció impròpia

Una fracció impròpia és un tipus de fracció matemàtica que representa un valor més gran que una unitat i que per tant s'expressar de manera única com la suma d'un nombre enter i d'una fracció pròpia amb el mateix denominador que la fracció donada. Una fracció amb denominador positiu, doncs, és impròpia quan el seu numerador és negatiu o bé és més gran o igual que el denominador.
En aquells casos en què el numerador és múltiple del denominador, llavors aquesta fracció s'anomena fracció aparent i és equivalent a un nombre natural.

## Referències

* ↑ Conselleria d'Educació, Cultura i Esport. Unitat Didàctica III: Fraccions i decimals. Generalitat de la Comunitat Valenciana (Competències Bàsiques II).
* ↑ «Fracció impròpia». Gran Enciclopèdia Catalana. Barcelona: Grup Enciclopèdia Catalana.
* ↑ Balaux, 2003, p. 43.

## Bibliografia

* Balaux, Artur. Manual de matemàtiques del professor de primària. Edicions Universitat Barcelona, 2003.
# Fenilacetaldehid

Fenilacetaldehid (C₈H₈O) és un compost orgànic que en condicions estàndard és un líquid incolor. S'utilitza en la indústria farmacèutica així com a la síntesi de fragàncies i polímers. S'utilitzava per a la producció de la fenilalanina, precursor de l'edulcorant aspartam. En la indústria dels poliesters el fenilacetaldehid s'utilitza com additiu per controlar la velocitat de polimerització. El fenilacetaldehid és el responsable de l'activitat antibiòtica de la teràpia larval.

## Natura

El fenilacetaldehid es troba a la xocolata, al fajol, a les flors del narcís, la rosa i el jacint. És també una feromona de comunicació de diferents insectes. La ruta biosintètica prové de l'amino àcid fenilalanina.

## Producció

El fenilacetladehid es pot preparar de diferents rutes sintètiques i diferents precursors:
* Isomerització de l'òxid d'estirè.
* Deshidrogenació del 2-feniletanol catalitzada per or o plata.
* Oxidació de l'estirè en presència de sals pal·ladi i clorur de coure (II).

## Referències

* 1 2 Kohlpaintner, Christian; Schulte, Markus; Jürgen, Falbe; Lappe, Peter; Jürgen, Weber; Frey, Guido «Aldehydes, Araliphatic». Ullmann's Encyclopedia of Industrial Chemistry, 1, 2014. DOI: 10.1002/14356007.m01_m03.pub2.
* ↑ Pavillard, E.R.; Wright, E. A. «An Antibiotic from Maggots». Nature, 180, 1957, pàg. 916-917. DOI: 10.1038/180916b0.
* ↑ Schnermann, Petra; Schieberle, Peter «Evaluation of Key Odorants in Milk Chocolate and Cocoa Mass by Aroma Extract Dilution Analyses». Journal of Agricultural and Food Chemistry, 45, 3, 1997, pàg. 867-872. DOI: 10.1021/jf960670h.
* ↑ Janes D, Kantar D, Kreft S, Prosen H «Identification of buckwheat (Fagopyrum esculentum Moench) aroma compounds with GC-MS». Food Chemistry, 112, 1, 2009, pàg. 120–124. DOI: 10.1016/j.foodchem.2008.05.048.
* ↑ «Semiochemical-2-phenylacetaldehyde». Extensive Database of Insect Pheromones and Semiochemicals. [Consulta: 26 novembre 2014].
# Francesc Margenat

Francesc Margenat fou un propietari de terres català. Era l'amo de la majoria de terrenys de l'actual carrer de Margenat de Sabadell, que es va obrir el 1883 en terres del seu besnet, Francesc Margenat i Estrada, nascut a Sarrià, propietari de moltes terres del barri d'Hostafrancs i de la resta de la parròquia de Jonqueres. El de Margenat és el carrer principal d'Hostafrancs, que s'edificà ràpidament amb cases angleses, destinades a lloguer per als immigrants de tot Catalunya que vingueren a treballar de jornalers a la indústria tèxtil del barri. Com que a la majoria de cases no hi havia aigua corrent, la Companyia d'Aigües de Sabadell va instal·lar, el 1919, una font de dues aixetes per al consum domèstic a la cantonada amb el carrer de Perellada.

## Referències

* ↑ Nomenclàtor. «Carrer de Margenat». Ajuntament de Sabadell. [Consulta: 5 juny 2016].
# Three Lakes (Florida)

Three Lakes és una concentració de població designada pel cens dels Estats Units a l'estat de Florida. Segons el cens del 2000 tenia 6.955 habitants.

## Demografia

Segons el cens del 2000, Three Lakes tenia 6.955 habitants, 2.463 habitatges, i 1.889 famílies. La densitat de població era de 823,7 habitants/km².
Dels 2.463 habitatges en un 44,8% hi vivien nens de menys de 18 anys, en un 56,4% hi vivien parelles casades, en un 15,8% dones solteres, i en un 23,3% no eren unitats familiars. En el 16,9% dels habitatges hi vivien persones soles el 2,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,82 i el nombre mitjà de persones que vivien en cada família era de 3,19.
Per edats la població es repartia de la següent manera: un 28,3% tenia menys de 18 anys, un 9,4% entre 18 i 24, un 40,8% entre 25 i 44, un 16,1% de 45 a 60 i un 5,4% 65 anys o més.
L'edat mediana era de 31 anys. Per cada 100 dones de 18 o més anys hi havia 85,5 homes.
La renda mediana per habitatge era de 54.830 $ i la renda mediana per família de 58.424 $. Els homes tenien una renda mediana de 37.194 $ mentre que les dones 30.481 $. La renda per capita de la població era de 22.832 $. Entorn del 6,7% de les famílies i el 8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Three Lakes». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Three Lakes». American Fact Finder. Oficina del Cens dels Estats Units, 12-01-2010.
# Three Lakes (Washington)

Three Lakes és una concentració de població designada pel cens dels Estats Units a l'estat de Washington. Segons el cens del 2000 tenia 2.492 habitants.

## Demografia

Segons el cens del 2000, Three Lakes tenia 2.492 habitants, 885 habitatges, i 700 famílies. La densitat de població era de 98,1 habitants per km².
Dels 885 habitatges en un 40,6% hi vivien nens de menys de 18 anys, en un 69,3% hi vivien parelles casades, en un 5,3% dones solteres, i en un 20,9% no eren unitats familiars. En el 14% dels habitatges hi vivien persones soles el 3,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,81 i el nombre mitjà de persones que vivien en cada família era de 3,14.
Per edats la població es repartia de la següent manera: un 27,4% tenia menys de 18 anys, un 6,9% entre 18 i 24, un 30,1% entre 25 i 44, un 28,3% de 45 a 60 i un 7,3% 65 anys o més.
L'edat mediana era de 39 anys. Per cada 100 dones de 18 o més anys hi havia 109,1 homes.
La renda mediana per habitatge era de 71.080 $ i la renda mediana per família de 73.824 $. Els homes tenien una renda mediana de 49.769 $ mentre que les dones 37.813 $. La renda per capita de la població era de 27.681 $. Aproximadament el 3,2% de les famílies i el 3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Three Lakes». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
* ↑ «Geographic Comparison Table- Three Lakes». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Francesca d'Orleans (duquessa de Chartres)

Francesca d'Orleans, duquessa de Chartres (Neuilly-sur-Seina 1844 - Castell de Saint Firmin 1925. Princesa de sang de França de la casa dels Orleans amb el tractament d'altesa reial.
Nascuda a Neuilly-sur-Seine, als afores de París, el dia 4 d'agost de 1844. Filla del príncep Francesc d'Orleans i de la princesa Francesca d'Orleans-Bragança, prínceps de Joinville. Neta per via paterna del rei Lluís Felip I de França i de la princesa Maria Amèlia de Borbó-Dues Sicílies i per via materna de l'emperador Pere I del Brasil i de l'arxiduquessa Maria Leopoldina d'Àustria.
Casada l'11 de juny de 1863 a Kingston-on Thames al comtat de Surrey amb el príncep Robert d'Orleans, duc de Chartres, fill del príncep Ferran Felip d'Orleans i de la duquessa Helena de Mecklenburg-Schwerin. La parella tingué cinc fills:
La princesa Francesca morí l'any 1925 al castell de Saint-Firmin a França a l'edat de 81 anys.